اللوغات لأمازيغية

لامازيغية ؤلا تمازيغت (ⵜⴰⵎⴰⵣⵉⵖⵜ)، هي لوغة لاصلية د شمال افريقيا، ؤ لي هي فرع من لعائلة د لوغات الافرو-اسياوية. لامازيغية لوغة رسمية ف لمغريب ؤ لجزائر ؤ مليلية، ؤ لوغة وطنية ف نيجر ؤ مالي، وتاتهضر فبزاف د لبدان اخرين لي هوما: تونس، ليبيا، موريتانيا، مصر، مالي، نيجر، بوركينا فاصًو، جزر الكناري ؤ حتا ف شي بلدان بحال فرانسا و صبليون و هولاندا… ماكاينش احصائيات رسمية ديال شحال د نّاس تيهضرو لوغة لامازيغية، ولكن تقديرات تاتكول بلي مابين 25 تال 30 مليون واحد ف لعالم تيهضرو على لاقل وحدا من لهجات لامازيغية. على حساب لاحصا د 2014، كاين تقريبا 16 د لمليون د الناس لي كيهضرو لامازيغية غي ف لمغريب بوحدو تاريخ. تّاريخ نتاع اللغات الامازيغية قديم بزاف، و ݣاع لعولاما د اللسانيات متافقين بلي ݣاع هاد اللغات الامازيغية لي منتاشرة دبا فشمال افريقيا كترجع للوغة وحدة، كيسميوها لامازيغية لبدائية (ب نّݣليزية Proto-Berber)، وخا كاين خلاف على تاريخ هاد اللغة و لكن كاين اجماع بلي نفيصال هاد لّوغة على لفروع لافرواسيوية لاخرين، كيرجع لشي 9000 عام تال 10000 عام قبل دابا، ب جانب هادشي فا هاد اللوغة عرفات جوج مراحل ف التطور نتاعها لي هوما: واخا الدراسات متعارضة ف هاد لموضوع و لكن لحاجة لي حنايا متاكدين منها هي بلي ف لالفية التالتة قبل لميلاد هاد اللوغة كانت حية و كتستعمل ف لاراضي لي كيمتدو من غرب النيل حتال لمغريب و ݣزاير لكاناري. و مننساوش حتا بلي كاينين خوبارا كيدعمو فرضية تطور لامازيغية لبدائية بشكل داتي و منعازل، يعني ضد فرضية التفرع على اللوغة الافرواسيوية. لامازيغية ف تّاريخ لقديم. لمؤرخين كيتافقو بلي اللوغات الامازيغية كانو كيهضروها سكان شمال افريقيا ف تّاريخ لقديم و كثر من هادشي كانت هي لّوغة الرسمية فبزاف تاع الممالك. لوغة لامازيغية فتّاريخ القديم كتعرف علميا بلّوغة الليبية و بشكل عام السلف نتاع ݣاع التنوعات الامازيغية الحالية هي البروتو-بربرية و كانت لغة منتشرة على الاقل قبل 2000 عام هادي، و غادي تنقاسم من بعد باش تعطينا بزاف د لوغات على الشكل التالي: التنوع اللساني ݣوانش مازال ماكاينش تقدير تاريخ نّفيصال تاعو بسباب قلة لمعلومات لي عارفينها عليه و لكن مومكين يترشح يكون نفاصل هادي 2000 عام حسب علم لايپيݣرافيا. علا حساب لباحيتة نّݣليزية دجوزيفين كوين، لامازيغية لقديمة ديال لمناطق شّمالية (نوميدية ؤ مورية) تقدر تكون نقارضات ؤلا قرّبات تنقارض ف لعصور لقديمة لّخرة، بسباب نّتيشار ديال لّاتينية ؤ لبونيقية، ؤ تّاتير ديال لامازيغ د صّحرا (لݣيتوليين، تّوارݣ) هوّا لي عاود حياها من جديد. دّاليل علا هادشي جاي من تّحليل لاحصائي ديال لّهجات لامازيغية ديال دابا، لي كيبيّن بلي اغلبيتها عندها رتيباط ضعيف ب لّوغة لي مخدّمة ف لكتابات لّيبية لقديمة، ؤ ب لموقابيل كاتشابه كتر معا تّوارݣية. تقسيم لجغرافي. لمغريب. كاين تلاتة د اللهجات معروفين و كبار لامازيغية فمغريب لي جات من اللغة لامازيغية، بحال: اكاديمياً كنسميو لهجة رّيف ب "امازيغية زناتة" ؤ لهجة تاشلحيت ؤ تمازيغت د لاطلس لمتوسط ب "امازيغية صنهاجة و مصمودة". من 2011، ولاًت لامازيغية لغة رسمية ف الدستور د لمغريب (هي و لعربية)، وكاين واحد لعدد د لمداريس ديال الدولة لي تيقرًيوها من 2001. لامازيغية لفصحى (لي معيرها لمعهد لملكي د ثّقافة لامازيغية فالرباط) تاتًكتب بحرف تيفيناغ وكتجمع بين كاع لمتغيرات لسانية دالامازيغية ؤ هي لي تاتقرًا فلمدارس د لمغريب ؤ كيتكبو بيها لبلايك ف شارع ؤ لموسسات، ؤ كيتنشرو بها لكتوب ؤ لمؤلفات. دزاير. كاين بزاف د اللهجات لامازيغية فالدزاير، منهم: لقبايلية، الشاوية، لمزابية و لامازيغة ديال التوارݣ د الصحرا وكتعتبر من ابعد اللهجات د لامازيغية وبعض المختصين كيصنفوها على انها لغة بوحدها. ف 2002 رجعات لامازيغية ف الدزاير لغة وطنية، و ف 2016 بدًلات الدستور و ردًاتها لغة رسمية هي و لعربية. بزاف د الناس فلجزائر (خاصة لقبايل) تيكتبو لامازيغية بلحرف اللاتيني وكتكب بتفيناغ عند الشاوين. ليبيا. لامازيغية ف ليبيا مشي لغة رسمية، ولكن المجلس الاعلى لامازيغ ليبيا علن بان لامازيغية رسمية فلمناطق ؤ لمدن لي كيسكنوها لامازيغ، فعام 2011 من بعد ما طاح نظام لقذافي لامازيغية دخلات للمدراس د ليبيا، لامازيغ د ليبيا كيعتمدو اساسا اصدارات المعهد الملكي للثقافة لامازيغية بالمغرب كمرجع لتدريس لامازيغية بحرف تيفيناغ، لامازيغية فليبيا كتواجد اساسا فزوارة ؤ نفوسة ؤ جنوب (توراق). تاتير د لامازيغية على لوغات خرين. لغة لامازيغية عندها تاثير كبير على لوغات لمغاربية بحال الدارجة المغربية لي كتشكل الصانطاكس و لفونولوجي ديالها بشكل اساسي كيما راه جزء كبير من لمفردات ديال الدارجة جاي منها، لامازيغية اثرات بزاف على النطق د لحروف عند بنادم لي كيتكلم ب اللغات لمغاربية. اللغة لامازيغية عندها تاثير كبير حتى على لغة الهوسا لمنتاشرة ف دولة نيجر و نيجيريا.